Rafael Etxague

Rafael Etxague Bermingham (Donostia, 1815eko otsailaren 13a - Madril, 1887ko azaroaren 23a) euskal militar eta politikaria izan zen.

 Familia 
Donostiako bi familia aberatsetako ondorengoa zen. Bere aita Joaquín Vicente Etxague Barberia zen eta ama berriz Maria Josefa Bermingham O'Meagher.http://www.geni.com/people/Rafael-Benigno-Echag%C3%BCe-y-Bermingham/6000000016828900278 Bermingham-tarrak Old English delakoak ziren, hau da, Erdi Aroan Ingalaterratik Irlandara joandako eta hein batean gaelikotutako nobleak. XVII. mendean Irlandara heldutako kolono ingeles eta eskoziar berriek ez bezala, katoliko izaten segitu zutenez eta gainera jakobita zirenez, jatorrizko irlandar dexentek bezalaxe Irlandatik alde egin behar izan zuten.

Rafael Etxagueren aitona Ricardo Bermingham Burke 1752. urtean etorria zen Donostiara, segituan maila ekonomiko handia erdietsiz. Beronen seme eta Rafaelen osaba Joaquín Luis Urumeako hiri horretako jauntxo garrantzitsuenetako bat izango zen.LASALA Y COLLADO, F.: La separación de Guipúzcoa y la paz de Basilea. Donostia: Txertoa, 1987. 119. orria.https://web.archive.org/web/20120927020902/http://www.irishabroad.com/yourroots/genealogy/names/anglonorman/part3.asp"Joaquín Luis Bermingham y O'Meagher". In: MUGICA, S.: Galería de donostiarras ilustres. Donostia: Boletín de estudios históricos sobre San Sebastián. 35. zkia. 2001. 45-48. orriak.

 Biografia 
Lehen Gerra Karlistan txapelgorriekin aritu ostean, armadan karrera egin zuen. 1860an Espainia-Maroko Gerran parte garrantzitsua bete zuen, bereziki Wad-Raseko guduan. 1860 eta 1862 artean Puerto Ricoko gobernadorea izan zen eta 1862 eta 1865 artean Filipinetakoa. Gero senatari bilakatu zen eta 1872an Puerto Rico eta 1876an Gipuzkoa ordezkatu zuen.

 Kale izenak 
Euskal Herrian badago Oloritzen, Getxon eta Donostian Etxague jeneralaren izena duen kalerik.

 Erreferentziak 

 Ikus, gainera 
 Sociedad Patriótica
 Fermin Lasala
 Joaquín Calbetón

 Kanpo estekak 

Kategoria:Donostiako militarrak
Kategoria:Lehen Karlistaldiko militarrak
Kategoria:Euskal Herriko politikariak
Kategoria:Donostiarrak
Kategoria:Espainiako diputatuak
Kategoria:Espainia-Maroko Gerra
Kategoria:Bigarren Karlistaldiko militarrak
Kategoria:Madrilen hildakoak